ANNONSE FJELLTURER 2021

Vi lever fortsatt i usikre tider, men vi regner med at vi i Hodr kan gjennomføre fjell-turene våre også i år. Den ene blir fastboende på Rustad Hotel og Fjellstue på Sjusjøen. Den andre fjellturen blir fra hytte til hytte i Jotunheimen. Nærmere opplysninger kommer her.

Det er ikke alle transportkostnader og detaljer som er på plass ennå. Dermed kan det bli noen små justeringer i de angitte prisene. Mer detaljerte opplysninger kommer til de påmeldte etter hvert.

Vi trenger antagelig flere ledsagere, så hvis noen har venner, bekjente som kan være med på turene våre, ville det være fint.

**Påmeldingsfrist** er torsdag 20.05.21. for begge turene.

Påmelding til Tiril Andersen på e-post

tiril.kristin.andersen@gmail.com

tlf. 91 69 06 64.

Foreløpig informasjon om turene er som følger:

**Fast opphold** **på Rustad Hotel og Fjellstue** onsdag 4. til søndag 8. august.

Onsdag: Tog Oslo – Lillehammer på morgenen. Taxi til Rustad.

Søndag: Taxi til Lillehammer. Tog Lillehammer – Oslo på ettermiddagen.

Pris for fast opphold blir ca. kr 3500 for deltagere og ca. kr 2350 for ledsagere.

**Fottur i Jotunheimen** fra mandag 2. august til søndag 8. august.

Mandag: Buss, Valdres-ekspressen Oslo – Gjendesheim på morgenen og ettermiddagstur.

Tirsdag: Dagstur f.eks. til Sikkilsdalshø

Onsdag: Langs Gjende til Memurubu 4 – 5 timer. Båt kl. 15.50 videre til Gjendebu.

Torsdag: Gjennom Svartdalen til Torfinnsbu 6 t. Selvbetjent.

Fredag: Langs Bygdin til Bygdin Fjellhotell 5 t. 2 overnattinger der.

Lørdag: Dagstur, eventuelt topptur, til Bitihorn eller Rasletind hvis vi får litt transport til Flyi 1389 m.o.h. der Valdresflya Vandrehjem lå før.

Søndag: Valdresekspressen tilbake til Oslo

Pris for hytte-til-hyttetur blir ca. kr 4900 for deltagere og ca. kr 3300 for ledsagere.

Alle gang-tidene er DNTs oppsett og beregnet ut fra effektiv gange uten pauser. Vi må gjerne legge til litt. Vi skal kose oss med rast og mat underveis.

Vi håper at disse to turene vil bli et bra tilbud både for de som ønsker en lettere tur og for de som vil slite litt mer. Bilder og omtale av tidligere fjellturer kan du finne på www.hodr.no.